**Y Swyddfa Reoleiddio Niwclear**

|  |
| --- |
|  |
| Adroddiad Safle ONR  Cwmni – Teitl |



Adroddiad Safle ONR

Magnox Limited - Wylfa

Adroddiad am y cyfnod: 1 Gorffennaf – 31 Rhagfyr 2023

Awdurwyd gan: Arolygydd Safle Enwebedig – Rhanbarth Cymru Magnox

Cymeradwywyd gan: Pennaeth Rheoleiddio Diogelwch; Datgomisiynu, Tanwydd, a Gwastraff

Rhifyn: #

Dyddiad cyhoeddi: Ionawr 2024

Cyfeirnod Cofnod ONR: 2024/136

Rhagair

Cyhoeddir yr adroddiad hwn fel rhan o ymrwymiad yr ONR i sicrhau bod gwybodaeth am weithgareddau arolygu a rheoleiddio sy’n ymwneud â’r safle uchod ar gael i’r cyhoedd. Dosberthir adroddiadau i aelodau ar gyfer Grŵp Rhanddeiliaid Safle Wylfa (SSG) ac maent hefyd ar gael ar wefan yr ONR (<http://www.onr.org.uk/llc/>).

Mae arolygwyr safle o'r ONR fel arfer yn mynychu cyfarfodydd SSG Wylfa lle cyflwynir yr adroddiadau hyn a byddant yn ymateb i unrhyw gwestiynau a godir yno. Dylai unrhyw un sy'n dymuno holi am faterion sy'n cael eu cynnwys yn yr adroddiad hwn gysylltu â'r ONR

Cwmni Teitl

Statws

Cynnwys

[1. Arolygiadau 4](#_Toc124509190)

[2. Materion Arferol 5](#_Toc124509191)

[3. Materion Anarferol 7](#_Toc124509192)

[4. Gweithgarwch Rheoleiddio 8](#_Toc124509193)

[5. Newyddion gan ONR 9](#_Toc124509194)

[6. Cysylltiadau 9](#_Toc124509195)

# Arolygiadau

## Dyddiad(au) Arolygu

Cynhaliodd arolygydd safle’r ONR arolygiadau ar y dyddiadau canlynol yn ystod y cyfnod adrodd 1 Gorffennaf 2023 – 31 Rhagfyr 2023:

* 27 Gorffennaf
* 3 Awst
* 5-6 Medi

# Materion Arferol

## Arolygiadau

Cynhelir arolygiadau fel rhan o'r broses ar gyfer monitro cydymffurfiaeth ag:

* yr amodau a atodwyd gan yr ONR i'r drwydded safle niwclear a roddwyd o dan Ddeddf Gosodiadau Niwclear 1965 (NIA65) (fel y'i diwygiwyd);
* Deddf Ynni 2013;
* Deddf Iechyd a Diogelwch yn y Gwaith ac ati 1974 (HSWA74); a
* rheoliadau a wnaed o dan HSWA74, er enghraifft Rheoliadau Ymbelydredd Ïoneiddio 2017 (IRR17) a Rheoliadau Rheoli Iechyd a Diogelwch yn y Gwaith 1999 (MHSWR99).

Mae’r archwiliadau’n golygu monitro gweithredoedd y trwyddedai ar y safle mewn perthynas â digwyddiadau, gweithrediadau, cynnal a chadw, prosiectau, addasiadau, newidiadau i achosion diogelwch ac unrhyw faterion eraill a allai effeithio ar ddiogelwch. Mae’n ofynnol i’r trwyddedai wneud a gweithredu trefniadau digonol o dan yr amodau sydd ynghlwm wrth y drwydded er mwyn sicrhau cydymffurfiaeth gyfreithiol. Mae arolygiadau yn ceisio barnu digonolrwydd y trefniadau hyn a'u gweithrediad.

Yn ystod y cyfnod hwn, roedd arolygiadau arferol o Wylfa yn cynnwys y canlynol:

* archwilio, cynnal a chadw, arolygu a phrofi;
* hyfforddiant, cymwysterau a phrofiad staff;
* digwyddiadau ar y safle;
* rheoli gwastraff ymbelydrol; a
* diogelwch.

Gall aelodau o’r cyhoedd, a hoffai gael rhagor o wybodaeth am weithgareddau arolygu’r ONR yn ystod y cyfnod adrodd, weld Adroddiadau Ymyrraeth safle yn www.onr.org.uk/intervention-records ar ein gwefan www.onr.org.uk.

Os bydd gennych unrhyw ymholiadau ynghylch ein gweithgareddau arolygu, e-bostiwch [contact@onr.gov.uk](mailto:contact@onr.gov.uk).

## Gwaith Arall

Drwy gydol y cyfnod adrodd hwn, mae arolygydd diogelwch safle enwebedig yr ONR wedi cynnal cyfarfodydd bob pythefnos gyda chynrychiolydd tîm arwain Wylfa i gynnal ymwybyddiaeth sefyllfaol o faterion sy'n ymwneud â diogelwch niwclear, diogeledd, mesurau diogelu, trafnidiaeth, ac iechyd a diogelwch confensiynol, gan gynnwys gwytnwch y gweithlu, diogelwch tân, digwyddiadau ar y safle a gweithgareddau a gynhelir ar y safle. Ni amlygwyd unrhyw faterion arwyddocaol i ONR.

# Materion Anarferol

Mae'n ofynnol i ddeiliaid trwydded gael trefniadau i ymateb i faterion a digwyddiadau anarferol. Mae arolygwyr yr ONR yn barnu pa mor ddigonol yw ymateb y trwyddedai, gan gynnwys camau a gymerwyd i roi unrhyw welliannau angenrheidiol ar waith.

Nid oedd unrhyw faterion neu ddigwyddiadau o'r fath o bwys yn ystod y cyfnod.

# Gweithgarwch Rheoleiddio

Gall ONR gyhoeddi dogfennau ffurfiol i sicrhau cydymffurfiaeth â gofynion rheoleiddiol. O dan amodau trwydded safle niwclear, mae ONR yn cyhoeddi dogfennau rheoleiddio, sydd naill ai'n caniatáu gweithgaredd neu'n ei gwneud yn ofynnol i ryw fath o gamau gael eu cymryd; fel arfer gelwir y rhain gyda’i gilydd yn ‘Offerynnau Trwydded’ (LIs) ond gallant fod ar ffurfiau eraill. Yn ogystal, gall arolygwyr gymryd amrywiaeth o gamau gorfodi, gan gynnwys cyhoeddi Hysbysiad Gorfodi.

* Mae'r LIs, Hysbysiadau Gorfodi a llythyrau Gorfodi a ganlyn wedi'u cyhoeddi yn ystod y cyfnod:

**Tabl 1: Offerynnau Trwydded a Hysbysiadau Gorfodi a gyhoeddwyd gan yr ONR yn ystod y cyfnod hwn**

|  |  |  |  |
| --- | --- | --- | --- |
| Dyddiad | Math | Cyf. | Disgrifiad |
| 22/11/23 | PAR (Adroddiad Asesu Prosiect) ac LI (Offeryn Trwydded) | ONRW-2019369590-5006 | Mae Wylfa wedi gwneud newidiadau i'w gynllun Damweiniau ac Achosion Brys yn dilyn symudiad diweddar i batrwm gwaith pedwar diwrnod (o ddydd Llun i ddydd Gwener i ddydd Llun i ddydd Iau). Ni fu unrhyw effaith ar y trefniadau ymarferol gan y newid hwn. Mae ONR wedi asesu Trefniadau Damweiniau ac Achosion Brys Safle diwygiedig Magnox Ltd ar gyfer safle Wylfa. Yn seiliedig ar y gwaith hwn, mae ONR yn fodlon bod yr addasiadau i Drefniadau Damweiniau ac Achosion Brys Wylfa yn rhesymol. |

Mae adroddiadau sy'n manylu ar y penderfyniadau rheoleiddio uchod i'w gweld ar wefan ONR yn <http://www.onr.org.uk/pars/>.

# Newyddion gan ONR

I gael y newyddion a’r wybodaeth ddiweddaraf gan ONR, darllenwch a thanysgrifiwch i’n cylchlythyr e-bost rheolaidd ‘Newyddion ONR’ yn [www.onr.org.uk/onrnews](http://www.onr.org.uk/onrnews).

# Cysylltiadau

Y Swyddfa Rheoleiddio Niwclear

Redgrave Court

Merton Road

Bootle

Glannau Mersi

L20 7HS

gwefan: [www.onr.org.uk](http://www.onr.org.uk)

e-bost: [Contact@onr.gov.uk](mailto:Contact@onr.gov.uk)

Cyhoeddir y ddogfen hon gan ONR. I gael rhagor o wybodaeth am ONR, neu i roi gwybod am anghysondebau neu anghywirdebau yn y cyhoeddiad hwn, ewch i

<http://www.onr.org.uk/feedback.htm>.

Os dymunwch ailddefnyddio'r wybodaeth hon ewch i www.onr.org.uk/copyright.htm am fanylion.

Ar gyfer dogfennau cyhoeddedig, y copi electronig ar wefan ONR yw’r fersiwn mwyaf cyfredol sydd ar gael i’r cyhoedd o hyd ac mae copïo neu argraffu yn gwneud y ddogfen hon heb ei rheoli.